### NN 121/2025 (17.9.2025.), Uredba o odorama policijskih službenika Ministarstva unutarnjih poslova

Vlada Republike Hrvatske

1720

Na temelju članka 103. stavka 1. Zakona o policijskim poslovima i ovlastima (»Narodne novine«, br. 76/09., 92/14. i 70/19.), Vlada Republike Hrvatske je na sjednici održanoj 16. rujna 2025. donijela

UREDBU

O ODORAMA POLICIJSKIH SLUŽBENIKA MINISTARSTVA UNUTARNJIH POSLOVA

1. UVODNE ODREDBE

Članak 1.

Ovom Uredbom propisuju se vrste odora policijskih službenika (u daljnjem tekstu: policijska odora) Ministarstva unutarnjih poslova (u daljnjem tekstu: Ministarstvo), dijelovi policijske odore i njihov izgled, zaduženje, zamjena, razduživanje te vrijeme i način nošenja policijske odore, kao i osnovne i posebne policijske oznake.

Članak 2.

Vrste policijske odore su: osnovna, dodatna i svečana.

Članak 3.

Tehničke karakteristike pojedinih dijelova policijske odore s podacima o opisu, veličinama i mjerama, sirovinskom sastavu, kvaliteti materijala, kvaliteti šavova i šivanja, zaštitnim funkcijama, označavanju (deklariranju), pakiranju kao i drugim podacima od značaja za kvalitetu sadržane su u Propisniku policijske odore koji izrađuje ustrojstvena jedinica Ministarstva nadležna za materijalno-financijske poslove, a odobrava glavni ravnatelj policije.

Članak 4.

Izrazi koji se koriste u ovoj Uredbi, a imaju rodno značenje odnose se jednako na muški i ženski rod.

2. OSNOVNA POLICIJSKA ODORA

2.1. Osnovna odora policijskih službenika koji obavljaju poslove javnog reda i sigurnosti, granične policije, posebne poslove sigurnosti i poslove Policijske akademije
 »Prvi hrvatski redarstvenik«

Članak 5.

(1) Dijelovi osnovne policijske odore policijskih službenika koji obavljaju poslove javnog reda i sigurnosti, granične policije, posebne poslove sigurnosti i poslove Policijske akademije »Prvi hrvatski redarstvenik« su:

1. kapa sa šiltom

2. kapa vunena

3. jednodijelna zaštita za vrat

4. jakna zimska s kapuljačom vodonepropusna

5. jakna vjetronepropusna (podjakna za zimsku jaknu)

6. kišni komplet s kapuljačom (dvodijelni)

7. pulover

8. košulja dugih rukava (muška i ženska)

9. košulja kratkih rukava (muška i ženska)

10. majica kratkih rukava

11. rukavice zimske

12. hlače zimske (muške i ženske)

13. hlače ljetne (muške i ženske)

14. donje rublje zimsko (muško i žensko)

15. čarape zimske

16. čarape za cipele visoke ljetne

17. čarape ljetne

18. cipele visoke zimske

19. cipele visoke ljetne

20. cipele niske (muške i ženske)

21. komplet za nošenje oružja i opreme.

(2) Pripadajući dijelovi osnovne policijske odore iz stavka 1. ovoga članka su osnovne i posebne policijske oznake.

(3) Dijelovi osnovne policijske odore iz stavka 1. ovoga članka, osim cipela, rukavica zimskih i kompleta za nošenje oružja i opreme, su tamno plave boje.

2.2. Osnovna odora policijskih službenika
 Antiterorističke jedinice Lučko

Članak 6.

(1) Dijelovi osnovne policijske odore policijskih službenika Antiterorističke jedinice Lučko su:

1. beretka

2. kapa zimska

3. jakna za kišu

4. jakna zimska za ekstremne uvjete

5. jakna taktička

6. pelerina

7. košulja taktička dugih rukava

8. majica taktička dugih rukava

9. majica kratkih rukava

10. rukavice zimske

11. hlače terenske

12. hlače taktičke

13. hlače zimske za ekstremne uvjete

14. donje rublje (1. toplinski zaštitni sloj i 2. toplinski zaštitni sloj)

15. čarape

16. gležnjače taktičke

17. gležnjače taktičke za ekstremne terenske i vremenske uvjete

18. komplet za nošenje kratkog oružja i opreme.

(2) Pripadajući dijelovi osnovne policijske odore iz stavka 1. ovoga članka su osnovne i posebne policijske oznake.

(3) Dijelovi osnovne policijske odore iz stavka 1. ovoga članka su Ranger zelene ili NATO zelene ili prikrivne boje.

2.3. Osnovna odora policijskih službenika specijalne i interventne policije

Članak 7.

(1) Dijelovi osnovne policijske odore policijskih službenika koji obavljaju poslove specijalne i interventne policije su:

1. beretka

2. kapa vunena

3. jakna zimska s kapuljačom

4. jakna zimska za ekstremne uvjete

5. jakna vjetronepropusna

6. kišni komplet s kapuljačom (dvodijelni)

7. pulover

8. košulja dugih rukava ljetna

9. košulja dugih rukava zimska

10. majica dugih rukava poludolčevita

11. majica taktička dugih rukava

12. majica kratkih rukava

13. rukavice zimske

14. hlače ljetne (muške i ženske)

15. hlače zimske (muške i ženske)

16. donje rublje zimsko

17. čarape

18. cipele visoke zimske

19. cipele visoke ljetne

20. komplet za nošenje oružja i opreme.

(2) Pripadajući dijelovi osnovne policijske odore iz stavka 1. ovoga članka su osnovne i posebne policijske oznake.

(3) Dijelovi osnovne policijske odore iz stavka 1. ovoga članka za policijske službenike specijalne policije su Ranger zelene ili NATO zelene ili prikrivne boje, a za policijske službenike interventne policije tamno plave boje.

2.4. Dijelovi osnovne policijske odore koje zadužuju polaznici srednjoškolskog obrazovanja i obrazovanja odraslih za zanimanje policajac

Članak 8.

(1) Polaznici programa obrazovanja i školovanja za zanimanje policajac, ovisno o godišnjem dobu, tijekom srednjoškolskog obrazovanja i obrazovanja odraslih za zanimanje policajac osim dijelova osnovne policijske odore iz članka 5. ove Uredbe, zadužuju i nose majicu kratkih rukava s ovratnikom (polo majicu).

(2) Zaduženje pojedinih dijelova odore iz stavka 1. ovoga članka može se provesti i prije isteka rokova uporabe propisanih Prilogom 1. ove Uredbe.

(3) Polaznici programa obrazovanja i školovanja za zanimanje policajac na lijevoj strani majice iz stavka 1. ovoga članka nose oznaku »POLAZNIK POLICIJSKE ŠKOLE« čiji je izgled propisan uredbom kojom se propisuju policijska zvanja.

3. DODATNA POLICIJSKA ODORA

Članak 9.

Dodatnu policijsku odoru zadužuju i nose policijski službenici koji obavljaju poslove:

1. zasebnih policijskih postrojbi

2. biciklističkih ophodnji

3. Antiterorističke jedinice Lučko, specijalne i interventne policije

4. prometne policije

5. granične policije

6. protueksplozijske zaštite

7. vodiča službenih pasa

8. Uprave za posebne poslove sigurnosti

9. kriminalističke policije i Centra za forenzična ispitivanja, istraživanja i vještačenja »Ivan Vučetić«

10. sprječavanja nereda na sportskim natjecanjima.

Članak 10.

Policijski službenici koji obavljaju poslove javnog reda i sigurnosti, granične policije i posebnih poslova sigurnosti, kao dodatnu policijsku odoru, mogu zadužiti taktički prsluk za vanjsko nošenje, dizajniran tako da omogućava policijskom službeniku nošenje taktičke i druge opreme te je certificiran za zaštitu od napada ubadanjem i sječenjem.

3.1. Dodatna policijska odora policijskih službenika koji obavljaju poslove zasebnih policijskih postrojbi

Članak 11.

(1) Dijelovi dodatne policijske odore policijskih službenika koji obavljaju poslove zasebnih policijskih postrojbi su:

1. beretka

2. kombinezon

3. prsluk reflektirajući s brojčanom oznakom.

(2) Dijelovi dodatne policijske odore iz stavka 1. točaka 1. i 2. ovoga članka su tamno plave boje.

3.2. Dodatna policijska odora policijskih službenika koji obavljaju poslove biciklističkih ophodnji

Članak 12.

Dijelovi dodatne policijske odore policijskih službenika koji obavljaju poslove biciklističkih ophodnji su:

1. kaciga zaštitna biciklistička

2. prsluk reflektirajući

3. majica kratkih rukava s ovratnikom (polo majica)

4. štitnici za koljena i laktove

5. hlače kratke

6. čarape biciklističke

7. cipele biciklističke.

3.3. Dodatna policijska odora policijskih službenika koji obavljaju poslove Antiterorističke jedinice Lučko, specijalne i interventne policije

Članak 13.

(1) Dijelovi dodatne policijske odore policijskih službenika koji obavljaju poslove Antiterorističke jedinice Lučko, specijalne i interventne policije su:

1. kapa sa šiltom

2. kapa vjetronepropusna

3. šešir taktički

4. potkapa s prorezima za oči (negoriva)

5. jednodijelna zaštita za vrat

6. majica taktička dugih rukava (negoriva)

7. majica kratkih rukava s ovratnikom (polo majica)

8. prsluk reflektirajući

9. rukavice taktičke

10. hlače taktičke (negorive)

11. nadhlače vodonepropusne

12. hlače kratke

13. kombinezon

14. kombinezon (negorivi)

15. navlake za zimske uvjete

16. skijaška kaciga

17. skijaške naočale

18. skijaška jakna

19. skijaška podjakna

20. skijaške rukavice

21. skijaške hlače

22. letačka kapa sa šiltom

23. letačke naočale

24. letačka jakna zimska

25. letačka jakna kožna

26. letački kombinezon

27. letačke rukavice

28. letačko donje rublje (negorivo)

29. letačke čizme

30. čizme gumene

31. cipele brodarice

32. komplet za prikriveno nošenje oružja i opreme.

(2) Dodatnu policijsku odoru iz stavka 1. točaka 16. do 21. ovoga članka zadužuje ustrojstvena jedinica, a nose policijski službenici prilikom obavljanja posebnih zadaća i poslova osiguranja na skijalištima.

(3) Komplet za prikriveno nošenje oružja i opreme iz stavka 1. točke 32. ovoga članka zadužuje ustrojstvena jedinica, a nose policijski službenici Antiterorističke jedinice Lučko, specijalne i interventne policije prilikom obavljanja poslova neposredne zaštite u građanskom odijelu.

(4) Dijelovi dodatne policijske odore iz stavka 1. točaka 1., 3., 6., 10. i 11. ovoga članka izrađuju se u Ranger zelenoj ili NATO zelenoj boji ili prikrivnoj boji za Antiterorističku jedinicu Lučko i specijalnu policiju te u tamno plavoj boji za interventnu policiju.

3.4. Dodatna policijska odora policijskih službenika koji obavljaju poslove prometne policije

Članak 14.

(1) Dijelovi dodatne policijske odore policijskih službenika koji obavljaju poslove prometne policije su:

1. prsluk reflektirajući

2. narukavlje reflektirajuće

3. rukavice bijele

4. čizme gumene

5. kombinezon.

(2) Dijelove dodatne policijske odore iz stavka 1. točaka 4. i 5. ovoga članka zadužuju samo policijski službenici prometne policije koji obavljaju očevide prometnih nesreća.

Članak 15.

Dijelovi dodatne policijske odore policijskih službenika koji obavljaju poslove prometne policije na motociklu su:

1. kaciga motoristička

2. potkapa zimska

3. odijelo motorističko (dvodijelno)

4. majica kratkih rukava motoristička

5. zaštitni pojas za lumbalni dio kralježnice

6. rukavice motorističke (zimske i ljetne)

7. čizme motorističke.

Članak 16.

(1) Dijelovi dodatne policijske odore policijskih službenika koji obavljaju poslove Mobilne jedinice prometne policije su:

1. jakna taktička za zimu

2. jakna taktička za proljeće i jesen

3. majica taktička dugih rukava

4. majica taktička kratkih rukava

5. prsluk taktički

6. rukavice taktičke

7. hlače taktičke

8. cipele taktičke cjelogodišnje

9. torbica s kompletom džepova

10. komplet za prikriveno nošenje oružja i opreme.

(2) Policijski službenici iz stavka 1. ovoga članka koji obavljaju poslove na motociklu zadužuju i nose dijelove dodatne policijske odore iz članka 15. ove Uredbe, prilagođene civilnoj uporabi odnosno bez natpisa »POLICIJA« i oznaka pripadnosti.

3.5. Dodatna policijska odora policijskih službenika koji obavljaju poslove granične policije

Članak 17.

(1) Dijelovi dodatne policijske odore policijskih službenika koji obavljaju poslove zaštite državne granice i granične kontrole su:

1. kombinezon

2. rukavice taktičke

3. prsluk reflektirajući

4. rukavice radne

5. kaciga zaštitna radna.

(2) Dijelove dodatne policijske odore iz stavka 1. točaka 4. i 5. ovoga članka zadužuju policijski službenici koji obavljaju poslove granične kontrole na željeznicama ili u teretnom prometu.

(3) Policijski službenici granične policije koji obavljaju poslove zaštite državne granice kao dodatnu odoru mogu prema potrebi zadužiti i nositi osnovnu policijsku odoru iz članka 5. ove Uredbe u Ranger zelenoj ili NATO zelenoj boji.

(4) Dodatna odora iz stavka 3. ovoga članka prema potrebi može se zadužiti i drugim policijskim službenicima kada obavljaju poslove zaštite državne granice.

Članak 18.

(1) Dijelovi dodatne policijske odore policijskih službenika mobilnih jedinica granične policije su:

1. jakna taktička za zimu

2. jakna taktička za proljeće i jesen

3. majica taktička dugih rukava

4. majica taktička kratkih rukava

5. prsluk taktički (molle sustav)

6. prsluk reflektirajući

7. rukavice taktičke

8. hlače taktičke

9. gamaše za noge (nazuvci)

10. cipele taktičke cjelogodišnje

11. torbica s kompletom džepova

12. komplet za prikriveno nošenje oružja i opreme.

(2) Policijski službenici mobilnih jedinica granične policije kao dodatnu odoru mogu prema potrebi zadužiti i nositi osnovnu policijsku odoru iz članka 5. ove Uredbe u Ranger zelenoj ili NATO zelenoj boji.

Članak 19.

Policijski službenici granične policije koji obavljaju poslove zaštite državne granice, prekograničnog kriminaliteta i mobilnih jedinica za provedbu nadzora državne granice na enduro motociklu, zadužuju i nose dijelove dodatne policijske odore iz članka 15. ove Uredbe, prilagođene enduro motociklima te štitnike neophodne za terensku vožnju.

Članak 20.

Dijelovi dodatne policijske odore policijskih službenika članova posada policijskih plovila su:

1. majica kratkih rukava s ovratnikom (polo majica)

2. kombinezon

3. kišno odijelo (zaštitno)

4. hlače kratke

5. cipele brodarice.

Članak 21.

Dijelovi dodatne policijske odore policijskih službenika koji obavljaju zadaće prekrcaja na plovilima (tim za prekrcaj):

1. kaciga zaštitna

2. prsluk taktički (molle sustav)

3. rukavice taktičke

4. cipele gležnjače s patentom za brzo skidanje.

3.6. Dodatna policijska odora policijskih službenika koji obavljaju poslove protueksplozijske zaštite i policijskih službenika Protueksplozijske službe

Članak 22.

Dijelovi dodatne policijske odore policijskih službenika koji obavljaju poslove protueksplozijske zaštite su:

1. kombinezon

2. rukavice radne

3. čizme gumene.

Članak 23.

Dijelovi dodatne policijske odore policijskih službenika Protueksplozijske službe su:

1. šešir taktički

2. kombinezon

3. rukavice taktičke

4. gležnjače taktičke za ekstremne terenske i vremenske uvjete

5. čizme gumene.

3.7. Dodatna policijska odora policijskih službenika koji obavljaju poslove vodiča službenih pasa i Centra za obuku vodiča i dresuru službenih pasa

Članak 24.

(1) Dijelovi dodatne policijske odore policijskih službenika koji obavljaju poslove vodiča službenih pasa i Centra za obuku vodiča i dresuru službenih pasa su:

1. šešir taktički

2. jakna taktička za zimu

3. jakna taktička za proljeće i jesen

4. kombinezon

5. prsluk taktički (molle sustav)

6. rukavice taktičke

7. nadhlače vodonepropusne

8. gamaše za noge (nazuvci)

9. cipele taktičke cjelogodišnje

10. čizme gumene.

(2) Dijelovi dodatne policijske odore iz stavka 1. točaka 1., 2., 3., 4. i 7. ovoga članka su tamno plave boje.

3.8. Dodatna policijska odora policijskih službenika koji obavljaju poslove Uprave za posebne poslove sigurnosti

Članak 25.

(1) Dijelovi dodatne policijske odore policijskih službenika koji obavljaju poslove posebnih poslova sigurnosti su:

1. jakna taktička

2. košulja taktička dugih rukava

3. hlače taktičke

4. komplet za prikriveno nošenje oružja i opreme.

(2) Dijelove dodatne policijske odore iz stavka 1. ovoga članka zadužuju i nose policijski službenici koji poslove obavljaju u građanskom odijelu.

(3) Komplet za prikriveno nošenje oružja i opreme iz stavka 1. točke 4. ovoga članka zadužuje ustrojstvena jedinica za zaštitu štićenih objekata i diplomatskih misija, a nose policijski službenici te ustrojstvene jedinice prilikom privremenog obavljanja poslova osiguranja i zaštite štićenih osoba u građanskom odijelu.

(4) Policijski službenici Uprave za posebne poslove sigurnosti koji poslove obavljaju na motociklu zadužuju dijelove dodatne policijske odore iz članka 15. ove Uredbe.

3.9. Dodatna policijska odora policijskih službenika koji obavljaju poslove kriminalističke policije i Centra za forenzična ispitivanja, istraživanja i vještačenja »Ivan Vučetić«

Članak 26.

(1) Policijski službenici kriminalističke policije zadužuju komplet za prikriveno nošenje oružja i pričuvnog spremnika te futrolu za prikriveno nošenje sredstava za vezivanje.

(2) Dijelovi dodatne policijske odore policijskih službenika kriminalističke policije su:

1. kapa sa šiltom – kriminalistička policija

2. jakna šuškava

3. traka za nadlakticu – reflektirajuća elastična

4. taktički prsluk – reflektirajući.

(3) Dijelovi dodatne policijske odore policijskih službenika kriminalističke policije iz stavka 2. točaka 3. i 4. ovoga članka izrađeni su s reflektirajućim elementima povijesnog hrvatskog grba (crveno-bijeli kvadratići) i s istaknutim natpisom KRIMINALISTIČKA POLICIJA.

Članak 27.

(1) Dijelovi dodatne policijske odore policijskih službenika kriminalističke policije koji obavljaju poslove očevida te policijskih službenika Centra za forenzična ispitivanja, istraživanja i vještačenja »Ivan Vučetić« su:

1. kapa sa šiltom

2. kišni komplet s kapuljačom (dvodijelni)

3. kombinezon

4. prsluk – KRIMINALISTIČKA POLICIJA

5. prsluk – CFIIV »IVAN VUČETIĆ«

6. čizme gumene

7. cipele visoke ljetne.

(2) Policijski službenici kriminalističke policije koji se nalaze na godišnjoj listi istražitelja za obavljanje dokazne radnje očevida, te policijski službenici koji su raspoređeni na radna mjesta: kriminalistički tehničar u policijskoj postaji, kriminalistički tehničar – detektiv u policijskoj postaji, kriminalistički tehničar u policijskoj upravi, viši kriminalistički tehničar u policijskoj upravi, samostalni kriminalistički tehničar u policijskoj upravi i policijski službenici Službe kriminalističke tehnike Ravnateljstva policije zadužuju dijelove policijske odore iz stavka 1. točaka 1., 2., 3., 4., 6. i 7. ovoga članka.

(3) Policijski službenici Centra za forenzična ispitivanja, istraživanja i vještačenja »Ivan Vučetić«, i to: vještaci, samostalni vještaci i glavni vještaci svih Službi Centra koji u opisu poslova imaju obavljanje očevida te kriminalistički tehničari i viši kriminalistički tehničari u Centru zadužuju dijelove policijske odore iz stavka 1. točaka 1., 2., 3., 5., 6. i 7. ovoga članka.

3.10. Dodatna policijska odora policijskih službenika koji obavljaju poslove sprječavanja nereda na sportskim natjecanjima

Članak 28.

(1) Dijelovi dodatne policijske odore policijskih službenika koji obavljaju poslove sprječavanja nereda na sportskim natjecanjima su:

1. jakna taktička za zimu

2. jakna taktička za proljeće i jesen

3. majica taktička dugih rukava

4. majica taktička kratkih rukava

5. prsluk taktički

6. rukavice taktičke

7. hlače taktičke

8. cipele taktičke cjelogodišnje

9. torbica s kompletom džepova

10. komplet za prikriveno nošenje oružja i opreme.

(2) Dijelovi dodatne policijske odore iz stavka 1. točaka 1., 2., 3., 4. i 7. ovoga članka su tamno plave boje.

4. SVEČANA POLICIJSKA ODORA

Članak 29.

(1) Dijelovi svečane policijske odore su:

1. kapa muška svečana

2. navlaka za kapu

3. šešir ženski

4. beretka

5. kaput (muški i ženski)

6. sako (muški i ženski)

7. kišna kabanica

8. funkcionalne oznake ili oznake zvanja

9. nosač i male oznake odlikovanja (zamjenice)

10. košulja svečana bijela dugih rukava (muška i ženska)

11. košulja svečana bijela kratkih rukava (muška i ženska)

12. kravata svečana

13. igla za kravatu

14. marama/rubac svečani

15. rukavice bijele

16. remen (muški i ženski)

17. torbica svečana (ženska)

18. hlače (muške i ženske)

19. suknja

20. čarape (muške i ženske)

21. čizme ženske

22. cipele muške visoke zimske

23. cipele svečane (muške i ženske).

(2) Policijski službenici na dijelovima svečane policijske odore iz stavka 1. točaka 5., 6. i 11. ovoga članka na lijevom i desnom rukavu nose našivenu stiliziranu osnovnu policijsku oznaku »POLICIJA MUP RH«.

(3) Policijski službenici koji obavljaju poslove Antiterorističke jedinice Lučko i specijalne policije na dijelovima svečane policijske odore iz stavka 1. točaka 5., 6. i 11. ovoga članka, na lijevom rukavu nose našivenu svečanu osnovnu policijsku oznaku »POLICIJA MUP RH«, a na desnom rukavu našivenu svečanu oznaku specijalne policije.

(4) Policijski službenici koji obavljaju poslove interventne policije na dijelovima svečane policijske odore iz stavka 1. točaka 5., 6. i 11. ovoga članka na lijevom rukavu nose našivenu svečanu osnovnu policijsku oznaku »POLICIJA MUP RH«, a na desnom rukavu našivenu svečanu oznaku interventne policije.

(5) Beretku iz stavka 1. točke 4. ovoga članka zadužuju samo policijski službenici koji obavljaju poslove Antiterorističke jedinice Lučko, specijalne i interventne policije.

Članak 30.

Dijelovi svečane policijske odore policijskih službenika Uprave za posebne poslove sigurnosti koji u sklopu protokolarnih aktivnosti obavljaju poslove motorizirane pratnje državnih dužnosnika, na motociklu, su:

1. kaciga motoristička svečana

2. beretka

3. majica dugih rukava

4. majica kratkih rukava

5. jakna motoristička svečana zimska

6. jakna motoristička svečana ljetna

7. rukavice motorističke svečane

8. remen motoristički svečani

9. hlače motorističke svečane zimske

10. hlače motorističke svečane ljetne

11. hlače motorističke svečane vodonepropusne

12. čizme motorističke svečane.

Članak 31.

Policijski službenici koji obavljaju poslove u svečanom postroju pored dijelova svečane policijske odore iz članka 29. ove Uredbe, osim košulje kratkih rukava, zadužuju i dodatne dijelove svečane policijske odore:

1. sako muški za svečani postroj

2. tropletna vrpca

3. rukavice bijele

4. remen svečani

5. čizme visoke.

5. ZADUŽENJE, ZAMJENA I RAZDUŽIVANJE OSNOVNE, DODATNE I SVEČANE POLICIJSKE ODORE

Članak 32.

(1) Osoba koja se prima u policiju za obavljanje poslova policijskog službenika ili se raspoređuje na radno mjesto policijskog službenika, zadužuje osnovnu policijsku odoru, osim ako poslove radnog mjesta obavlja isključivo u građanskom odijelu.

(2) Dodatnu i svečanu policijsku odoru mogu zadužiti policijski službenici neovisno o tome obavljaju li poslove radnog mjesta u osnovnoj policijskoj odori ili u građanskom odijelu.

(3) Dodatnu policijsku odoru policijski službenici mogu zadužiti na temelju zahtjeva načelnika uprave, načelnika ureda ili zapovjednika zapovjedništva u sjedištu Ministarstva, odnosno načelnika policijske uprave, uz suglasnost glavnog ravnatelja policije.

(4) Svečanu policijsku odoru osobno zadužuju rukovoditelji ustrojstvenih jedinica, i to: glavni ravnatelj policije, zamjenici i pomoćnici glavnog ravnatelja policije, zapovjednik Zapovjedništva za intervencije, načelnik Policijske akademije »Prvi hrvatski redarstvenik« i načelnici policijskih uprava.

(5) Policijski službenik zadužuje svečanu policijsku odoru na temelju zahtjeva načelnika uprave u sjedištu Ministarstva, načelnika ureda ili zapovjednika zapovjedništva u sjedištu Ministarstva, odnosno načelnika policijske uprave, uz suglasnost glavnog ravnatelja policije.

(6) Svečanu maramu mogu zadužiti policijske službenice koje obavljaju poslove međunarodne policijske suradnje ili protokolarne poslove.

(7) Pripadnik pričuvnog sastava policije zadužuje dijelove osnovne policijske odore iz članka 5. ove Uredbe jednokratno, prilikom prvog zaduženja s mogućnošću zanavljanja isključivo na temelju članka 34. stavka 8. ove Uredbe.

(8) Iznimno od stavka 1. ovoga članka, policijski službenik koji poslove radnog mjesta obavlja isključivo u građanskom odijelu, zadužuje dijelove osnovne policijske odore u slučaju odlaska na seminare, tečajeve ili u mirovne misije, za koje je propisano obvezno nošenje policijske odore.

Članak 33.

(1) Policijski službenici koji se upućuju na rad u inozemstvo sa sobom nose osnovnu policijsku odoru koju su zadužili na svom radnom mjestu, a policijski službenici koji poslove radnog mjesta obavljaju u građanskom odijelu zadužuju i nose dijelove osnovne policijske odore iz članka 5. ove Uredbe.

(2) Prema potrebi, odnosno ovisno o tome u koju državu se upućuju u međunarodne mirovne misije, policijski službenici zadužuju i nose dijelove osnovne odore specijalne i interventne policije iz članka 7. stavka 1. točaka 14., 15., 18. i 19. ove Uredbe.

(3) Košulje, jakne, puloveri i majice kratkih rukava s ovratnikom (polo majice) koje zadužuju i nose policijski službenici iz ovoga članka imaju našivene osnovne policijske oznake »POLICIJA MUP RH« na desnom rukavu, a ispod te oznake našivena je zastava Republike Hrvatske ispod koje je natpis »CROATIA«.

(4) S obzirom na specifičnosti pojedine misije te klimatske i druge uvjete, policijski službenici mogu zadužiti i nositi dodatne specifične dijelove odore prema zahtjevima konkretne misije.

Članak 34.

(1) Policijski službenici zadužuju osnovnu i dodatnu policijsku odoru prema Popisu dijelova policijske odore s količinama za zaduženje i rokovima uporabe (u daljnjem tekstu: Popis), koji je tiskan uz ovu Uredbu i njezin je sastavni dio (Prilog 1).

(2) Pojam »prvo zaduženje« u smislu ove Uredbe znači da policijski službenik navedeni dio odore zadužuje jednom u radnom vijeku, a zanavljanje se obavlja sukladno odredbama stavaka 8. i 9. ovoga članka, a ne u rokovima navedenim u Prilogu 1. ove Uredbe.

(3) Policijski službenici zadužuju i razdužuju policijsku odoru u centralnom skladištu Ministarstva, odnosno u skladištima policijskih uprava.

(4) Za policijskog službenika, prilikom prvog zaduživanja osnovne ili dijelova dodatne policijske odore odnosno svečane policijske odore, otvara se osobni karton zaduženja u informacijskom sustavu materijalno-financijskog poslovanja Ministarstva, a svako zaduživanje odnosno razduživanje odore ili dijela odore mora se zabilježiti.

(5) Osoba kojoj je prestao status policijskog službenika dužna je razdužiti sve dijelove osnovne, dodatne i svečane policijske odore s policijskim oznakama.

(6) Prilikom prelaska iz jedne ustrojstvene jedinice u drugu, koje koriste različite dijelove policijske odore, policijski službenik je dužan razdužiti dijelove osnovne i dodatne policijske odore s policijskim oznakama koji nisu propisani za radno mjesto u drugoj ustrojstvenoj jedinici.

(7) Dijelove policijske odore s policijskim oznakama koje više nisu funkcionalno upotrebljivi policijski službenik može razdužiti u centralnom skladištu Ministarstva ili skladištu policijske uprave.

(8) Dijelovi osnovne, dodatne i svečane policijske odore koji su oštećeni ili uništeni u obavljanju službe ili povodom obavljanja službe, zamijenit će se u nadležnim skladištima na temelju pisanog zahtjeva policijskog službenika uz pisanu suglasnost nadređenog rukovoditelja.

(9) Rok uporabe za zamijenjene dijelove iz stavka 8. ovoga članka počinje teći danom zaduženja zamijenjenog dijela odore.

(10) Nadležne stručne službe Ministarstva kontinuirano kontroliraju kvalitetu dijelova policijske odore koje isporučuju dobavljači.

Članak 35.

(1) Muzej policije može zadužiti dijelove osnovne policijske odore i svečane odore policije za potrebe stalnog postava ili povremenih izložaba.

(2) Na prijedlog glavnog ravnatelja policije, ministar unutarnjih poslova može odobriti da se, za potrebe bilateralne ili multilateralne suradnje s policijama stranih država ili za potrebe policijskih muzeja stranih država, daruje dio osnovne policijske odore ili svečane odore policije.

6. VRIJEME I NAČIN NOŠENJA POLICIJSKE ODORE

Članak 36.

Policijski službenici nose policijsku odoru ovisno o vremenskim uvjetima.

Članak 37.

(1) Svečanu policijsku odoru policijski službenici mogu nositi u svečanim prigodama te u dane državnih praznika, blagdana i komemoracija.

(2) Nošenje svečane policijske odore u drugim prilikama može odobriti glavni ravnatelj policije ili osoba koju on ovlasti, na zahtjev policijskog službenika.

Članak 38.

Način nošenja dijelova policijskih odora detaljno će utvrditi glavni ravnatelj policije uputom o načinu nošenja dijelova policijske odore.

Članak 39.

Policijski službenik ne smije izvan službe nositi policijsku odoru ili dijelove policijske odore s policijskim oznakama:

– kao sudionik mirnog okupljanja i javnog prosvjeda, osim onih koje, sukladno propisima o radu, organiziraju sindikati koji zastupaju policijske službenike

– za vrijeme udaljenja iz službe

– za vrijeme korištenja godišnjeg odmora ili bolovanja.

Članak 40.

Na osnovnoj i dodatnoj policijskoj odori službena značka nosi se na za to predviđenom mjestu na gornjem dijelu policijske odore ili na kompletu za nošenje oružja i opreme.

Članak 41.

(1) Na svečanoj policijskoj odori policijski službenik nosi oznaku policijskog zvanja ili funkcionalnu oznaku sukladno uredbi kojom se propisuju policijska zvanja.

(2) Policijski službenik na svečanoj policijskoj odori može nositi odlikovanja, medalje i značke, sukladno odredbama pravilnika koji propisuje način nošenja i isticanja odlikovanja i priznanja.

Članak 42.

Osoba koja izgubi svojstvo policijskog službenika ne smije nositi dijelove osnovne, dodatne i svečane policijske odore niti pripadajuće policijske oznake sukladno važećim propisima.

7. OSNOVNE POLICIJSKE OZNAKE

7.1. Osnovna policijska oznaka policijskih službenika koji obavljaju poslove javnog reda i sigurnosti, granične policije, posebne poslove sigurnosti i poslove Policijske akademije »Prvi hrvatski redarstvenik«

Članak 43.

(1) Policijski službenici koji obavljaju poslove javnog reda i sigurnosti, granične policije, posebne poslove sigurnosti i poslove Policijske akademije »Prvi hrvatski redarstvenik« na rukavima policijske odore nose osnovnu policijsku oznaku pripadnosti policiji »POLICIJA MUP RH«.

(2) Osnovna policijska oznaka iz stavka 1. ovoga članka je u obliku štita; strojno vezena; izrađena koncem na svijetloplavoj podlozi; gornja osnovica štita duga je 9 cm, a stranice 10,5 cm; oznaku omeđuje žuti obrub širine 3 mm; na gornjem dijelu u polukrugu izvezen je natpis »POLICIJA« bijelim koncem; u sredini je stilizirano na zrakastoj podlozi izvezen žutim koncem simbol Republike Hrvatske »RH«, a ispod toga u sredini bijele boje izvezene trake je natpis »MUP«, izvezen crnim koncem; oznake »RH« i »MUP« nalaze se u žutom krugu koji simbolizira hrvatski pleter.

7.2. Osnovna policijska oznaka policijskih službenika koji obavljaju poslove Zapovjedništva za intervencije, Antiterorističke jedinice Lučko, specijalne i interventne policije

Članak 44.

(1) Policijski službenici koji obavljaju poslove Zapovjedništva za intervencije na lijevom rukavu policijske odore nose osnovnu policijsku oznaku pripadnosti policiji »POLICIJA MUP RH«, a na desnom rukavu oznaku Zapovjedništva za intervencije.

(2) Policijski službenici koji obavljaju poslove Antiterorističke jedinice Lučko na lijevom rukavu policijske odore nose osnovnu policijsku oznaku pripadnosti policiji »POLICIJA MUP RH«, a na desnom rukavu oznaku Antiterorističke jedinice Lučko.

(3) Policijski službenici koji obavljaju poslove specijalne policije na lijevom rukavu policijske odore nose osnovnu policijsku oznaku pripadnosti policiji »POLICIJA MUP RH«, a na desnom rukavu oznaku specijalne policije »MAČ I MUNJA« vrhom okrenutu prema gore, ispod koje je posebna oznaka s povijesnim nazivom jedinice iz Domovinskog rata.

(4) Policijski službenici koji obavljaju poslove interventne policije na lijevom rukavu odore nose osnovnu policijsku oznaku pripadnosti policiji »POLICIJA MUP RH«, a na desnom rukavu oznaku interventne policije, ispod koje je posebna oznaka s povijesnim nazivom jedinice iz Domovinskog rata.

(5) Osnovna policijska oznaka pripadnosti policiji »POLICIJA MUP RH« iz stavaka 1. do 4. ovoga članka je okruglog oblika, promjera 8 cm; strojno je vezena; izrađena koncem na maslinasto zelenoj ili crnoj podlozi; opšivena je crnim ili sivim koncem; na gornjem dijelu u polukrugu izvezen je natpis »POLICIJA« bijelim ili sivim koncem; u sredini je stilizirano na zrakastoj podlozi izvezen žutim ili sivim koncem simbol Republike Hrvatske »RH«, a ispod toga u sredini izvezene bijele ili sive trake nalazi se natpis »MUP« izvezen crnim koncem; oba simbola, »RH« i »MUP« nalaze se u žutom ili sivom krugu koji simbolizira hrvatski pleter.

(6) Oznaka Zapovjedništva za intervencije iz stavka 1. ovoga članka je okruglog oblika; promjera 8 cm, strojno je vezena i našivena na podlošku s tvrdim čičkom; vanjskog i unutarnjeg obruba i tropletom koji spaja gornji i donji dio vanjskog i unutarnjeg obruba; unutarnji dio kruga u gornjem dijelu prati natpis »ZAPOVJEDNIŠTVO ZA INTERVENCIJE«, a u donjem dijelu natpis »MUP RH«; u središnjem dijelu oznake nalazi se oznaka specijalne policije »MAČ I MUNJA« opisana u stavku 8. ovoga članka; oznaka može biti izrađena u kombinaciji žutih slova i podloge boje odore te u kombinaciji sivih slova i crne podloge.

(7) Oznaka Antiterorističke jedinice Lučko iz stavka 2. ovoga članka je ovalnog oblika; strojno je vezena i našivena na podlošku s tvrdim čičkom; žute boje vanjskog i unutarnjeg obruba i tropletom žute boje koji spaja gornji i donji dio vanjskog i unutarnjeg obruba; unutarnji dio ovalnog kruga u gornjem dijelu prati natpis »ANTITERORISTIČKA JEDINICA LUČKO«, a u donjem dijelu natpis »DOMOVINI VJERNI« slovima žute boje; gornji i donji ovalni krug su spojeni tropletom; u središnjem dijelu oznake nalazi se grb Antiterorističke jedinice Lučko koji prikazuje mač s oštricom okrenutom prema dolje, na kojem je grb Republike Hrvatske pozicioniran ispod rukohvata mača te lenta ispod grba Republike Hrvatske koja u svom središnjem dijelu ima ispis broja godine 1990, a u pozadini grba u središnjem dijelu oznake nalaze se dvije munje; oznaka može biti izrađena i u kombinaciji sivih slova i crne podloge; visina oznake u središnjoj vertikalnoj dužini (vanjski rubovi) iznosi 75 mm, a širina oznake u središnjoj horizontalnoj dužini (vanjski rubovi) iznosi 67 mm.

(8) Oznaka specijalne policije »MAČ I MUNJA« iz stavka 3. ovoga članka je u obliku amfore; strojno je vezena, izrađena koncem na maslinasto zelenoj ili crnoj podlozi; visine 10 cm; opšivena je crnim ili sivim koncem širine 3 mm; na sredini oznake izvezen je žutim ili sivim koncem mač čija oštrica je okrenuta prema gore i prekrižena s dvije munje; oznaka je izrađena na maslinasto zelenoj ili crnoj podlozi; može se nositi u kombinaciji osnovne maslinasto zelene odore ili dodatne crne odore.

(9) Oznaka interventne policije iz stavka 4. ovoga članka je okruglog oblika, promjera 8 cm; izvezena je na crnoj podlozi te je obrubljena crnim koncem; na gornjem dijelu u polukrugu s lijeve na desnu stranu crnim koncem izvezen je natpis »INTERVENTNA POLICIJA«; natpis je s lijeve i desne strane omeđen kvadratićem i to s lijeve strane kvadratićem izvezenim crnim, a s desne strane bijelim koncem; u sredini kruga, sivim koncem, izvezen je štit koji je s lijeve strane opšiven crvenim, a s desne strane sivim koncem; preko sredine štita, sivim koncem, izvezen je mač s oštricom usmjerenom prema dolje; mač i štit okruženi su lovorovim vijencem izvezenim u sivoj boji.

8. POSEBNE POLICIJSKE OZNAKE

Članak 45.

(1) Uz osnovne policijske oznake iz članaka 43. i 44. ove Uredbe propisuju se i posebne policijske oznake i to:

– posebna policijska oznaka pripadnosti rodu policije

– oznaka osobnog zvanja policijskog službenika

– funkcionalna oznaka radnog mjesta policijskog službenika

– dodatna oznaka radnog mjesta policijskog službenika

– posebne policijske oznake Antiterorističke jedinice Lučko, specijalne i interventne policije

– posebna policijska oznaka Uprave za posebne poslove sigurnosti

– posebna policijska oznaka kriminalističke policije

– posebna policijska oznaka Centra za forenzinčna ispitivanja, istraživanja i vještačenja »Ivan Vučetić«

– posebna policijska oznaka policijskog službenika koji se upućuje na rad u inozemstvo

– posebna policijska oznaka Policijske akademije »Prvi hrvatski redarstvenik«

– posebna policijska oznaka Protueksplozijske službe

– posebna policijska oznaka granične policije.

(2) Izgled posebnih policijskih oznaka iz stavka 1. podstavaka 2., 3. i 4. ovoga članka te njihovo nošenje na policijskoj odori propisan je uredbom kojom se propisuju policijska zvanja.

Članak 46.

(1) Posebna policijska oznaka pripadnosti rodu policije je pravokutnog oblika, dimenzija 13,0×2,5 cm od tkanine tamno plave boje na kojoj je koncem zlatne boje strojno izvezen natpis »POLICIJA«, »PROMETNA POLICIJA«, »PROTUEKSPLOZIJSKA SLUŽBA«, »INTERVENTNA POLICIJA«, »GRANIČNA POLICIJA«, »POLICIJA – UPPS« ili »POLICIJSKA AKADEMIJA »PRVI HRVATSKI REDARSTVENIK««.

(2) Posebna policijska oznaka iz stavka 1. ovoga članka nosi se pričvršćena čičak trakom na odori iznad gornjeg desnog džepa, odnosno s desne strane u visini prsa.

Članak 47.

(1) Pripadnici Zrakoplovne jedinice Antiterorističke jedinice Lučko nose žuta metalna krila s hrvatskim grbom i platneni zrakoplovni znak – stilizirani hrvatski grb između dva žutim koncem izvezena krila i okrugli grb Zrakoplovne jedinice.

(2) Pripadnici Antiterorističke jedinice Lučko, specijalne i interventne policije nose metalni znak specijalnosti i to: znak padobranske specijalnosti, znak snajperske specijalnosti, znak protueksplozijske specijalnosti, znak za policijskog pregovarača u kriznim situacijama, znak protueksplozijskog ronioca i znak taktičke medicine; znak se nosi iznad gornjeg desnog džepa ili na desnom rukavu policijske odore.

(3) Pripadnici Antiterorističke jedinice Lučko, specijalne i interventne policije nose oznaku krvne grupe izrađenu od tkanine s čičak trakom, sukladno opisu iz članka 55. stavka 2. ove Uredbe.

(4) Pripadnici Antiterorističke jedinice Lučko koji nose zaštitne balističke prsluke na prednjoj i zadnjoj strani nose dodatnu oznaku pripadnosti jedinici koja je u obliku pravokutnika sa obrubom žute boje; po sredini pravokutnika su simetrično upisana slova »ATJ LUČKO« žute boje; izrađenu u tehnici strojnog veza na osnovnoj tkanini; oznaka je našivena na podlošku sa tvrdim čičkom; može biti izrađena i u kombinaciji sivih slova i crne podloge.

(5) Pripadnici Antiterorističke jedinice Lučko, specijalne i interventne policije na lijevom rukavu policijske odore nose posebnu oznaku na kojoj je izvezena zastava Republike Hrvatske s natpisom »HRVATSKA« ispod zastave; oznaka zastave za vezena je u stvarnim bojama, izrađuje se u veličini 65x45 mm sa žutim rubom; slova natpisa »HRVATSKA« su fonta ARIAL visine 8 mm, bijele boje na tamnoj podlozi; oznaka može biti izrađena i u kombinaciji sivih slova i crne podloge.

Članak 48.

(1) Posebna oznaka grb na beretki Antiterorističke jedinice Lučko je ovalnog oblika; strojno vezena na osnovnoj tkanini koja je istovjetna kao i osnovna tkanina za izradu beretki i našivena je direktno na beretku; unutarnji dio ovalnog kruga u gornjem dijelu prati natpis »ANTITERORISTIČKA JEDINICA LUČKO«, a u donjem dijelu ovalnog kruga natpis »DOMOVINI VJERNI«; gornji i donji ovalni krug spojeni su tropletom; u središnjem dijelu oznake nalazi se grb Antiterorističke jedinice Lučko koji prikazuje mač s oštricom okrenutom prema dolje, grb Republike Hrvatske koji je pozicioniran ispod rukohvata mača, lenta ispod grba RH koja u svom središnjem dijelu ima ispis broja godine 1990, a u pozadini grba u središnjem dijelu oznake nalaze se dvije munje; visina oznake u središnjoj vertikalnoj dužini (vanjski rubovi) iznosi 57 mm ± 2 mm; širina oznake u središnjoj horizontalnoj dužini (vanjski rubovi) iznosi 52 mm ± 2 mm.

(2) Posebna oznaka grb na beretki specijalne policije je ovalnog oblika; izrađena u tehnici strojnog veza na osnovnoj tkanini koja je istovjetna kao i osnovna tkanina za izradu beretki i našivena direktno na beretku; unutarnji dio kruga prati natpis »SPECIJALNA POLICIJA MUP RH«; u gornjem središnjem dijelu oznake nalazi se grb Republike Hrvatske, dok se ispod njega nalazi grb specijalne jedinice policije (mač i munja); širina oznake iznosi 50 mm ± 2 mm; visina oznake iznosi 54 mm ± 2 mm.

(3) Posebna oznaka grb na beretki interventne policije je okruglog oblika; promjera 52 mm ± 2 mm; izrađena u tehnici strojnog veza na osnovnoj tkanini koja je istovjetna kao i osnovna tkanina za izradu beretki i našivena direktno na beretku; unutarnji dio kruga prati stilizirani oblik lovorovog vijenca; u gornjem središnjem dijelu oznake nalazi se grb Republike Hrvatske, dok se ispod njega nalazi grb interventne jedinice policije.

Članak 49.

(1) Posebna oznaka s povijesnim nazivom jedinice iz Domovinskog rata iz članka 44. stavaka 3. i 4. ove Uredbe je u obliku pravokutnika dimenzija 7x3,5 cm s obrubom, u čijoj sredini je natpis ratnog naziva jedinice; boja podloge i ušivenih slova može biti izrađena u sivo-crnoj kombinaciji (radna), žuto-zelenoj kombinaciji (specijalna policija) i u žuto-plavoj kombinaciji (interventna policija).

(2) Povijesni nazivi jedinica iz Domovinskog rata su: »Ajkule«, »Alfa«, »BAK«, »BAN«, »Barun«, »BATT«, »Delta«, »Grof«, »Grom«, »Jastrebovi«, »Kobra«, »Kuna«, »Omege«, »Orao«, »Osa – Ris«, »Poskoci«, »Roda«, »ŠAP«, »Tigrovi« i »Trenk«.

Članak 50.

Posebna oznaka Uprave za posebne poslove sigurnosti izrađuje se kao platneni amblem dimenzija 9×8 cm i metalna značka dimenzija 2×1,8 cm; sastoji se od zajedničkog središnjeg polja kojeg tvore elipsa i pravokutnik čija je svaka stranica polukružno oblikovana u svom središnjem dijelu; u središnjem polju, na bijeloj podlozi, srebrenom bojom ocrtana je mreža meridijana i paralela zemljine polutke; u donjem središnjem dijelu polutke nalazi se štit sa crvenim i bijelim poljima, obrubljen srebrnim obrubom; štit do visine struka djelomično obavija i zaklanja siluete pet osoba od kojih je osoba u sredini bijele boje obrubljena žutim obrubom, a okružuju je četiri osobe obojene u crno; središnje polje obavijeno je prstenom plave boje u čijem se gornjem dijelu nalazi reljef hrvatskog pletera bijele boje, a u donjem dijelu natpis »MUP RH« ispisan bijelim slovima sa žutim obrubom; u gornjem dijelu središnjeg polja na srebrnoj podlozi ispisan je crnim slovima natpis »UPRAVA ZA POSEBNE POSLOVE SIGURNOSTI«.

Članak 51.

Posebna oznaka kriminalističke policije na središnjem dijelu izrađuje se kao metalna značka; na srebrnoj podlozi je stilizirani otisak papilarnih linija prsta preko kojeg je smješten reljef hrvatskog grba; u gornjem dijelu grba nalazi se reljef dvodijelne apotekarske vage, a u donjem reljef mača; u vanjskom krugu s lijeve i desne strane nalazi se reljef hrvatskog pletera žute boje; u gornjem dijelu na zlatnoj podlozi plavim slovima ispisan je natpis »KRIMINALISTIČKA POLICIJA«, a u donjem dijelu također na zlatnoj podlozi plavim slovima ispisan je natpis »MUP RH«.

Članak 52.

Posebna oznaka Centra za forenzična ispitivanja, istraživanja i vještačenja »Ivan Vučetić« izrađuje se kao platneni amblem pravokutnog oblika, dimenzija 13,0x4,5 cm; na bijeloj podlozi, na lijevoj strani nalaze se dva crvena kvadrata koji se dodiruju donjim desnim i gornjim lijevim kutom; lijevi kvadrat dimenzija je 6x6 mm, a desni 19x19 mm; po sredini desnog kvadrata nalazi se stilizirani otisak papilarnih linija bijele boje; desno od crvenih kvadrata nalazi se tekst u tri reda, u kojima velikim plavim slovima piše u prvom redu: »CENTAR ZA FORENZIČNA ISPITIVANJA«, u drugom redu: »ISTRAŽIVANJA I VJEŠTAČENJA«, a u trećem redu: »IVAN VUČETIĆ«.

Članak 53.

Posebna oznaka policijskih službenika koji se upućuju na rad u inozemstvo je zastava Republike Hrvatske ispod koje je natpis ­»CROATIA«, dimenzija 6,5×5 cm.

Članak 54.

Posebna oznaka Policijske akademije »Prvi hrvatski redarstvenik« – grb ima oblik konveksnog trokuta sa žutim rubom; u sredini znaka na plavom polju nalazi se štit koji sadrži stilizirani oblik otvorene knjige s lentom, šahovnicom, mačem i hrvatskim pleterom.

Članak 55.

(1) Posebna oznaka Protueksplozijske službe je ovalnog oblika dimenzija 9x7 cm; na crnoj podlozi je žuti obrub, po sredini vodoravno se nalazi pravokutnik s crvenom podlogom i natpisom EOD IEDD crnim slovima; u podlozi donjeg polja ispod pravokutnog natpisa nalaze se crveno bijeli kvadratići s tri žute i četiri crne crte kao obrub šahovskog polja; u prvom planu u sredini oznake nalazi se zrakoplovna bomba položena okomito te vodoravni natpis »POLICIJA«; u gornjem središnjem dijelu iznad pravokutnog natpisa nalazi se unutarnji obrub od hrvatskog pletera žute boje unutar kojeg se nalazi slika EOD kacige tamne boje; u gornjem vanjskom rubu nalazi se bijelim slovima natpis »REPUBLIKA HRVATSKA«, odmah ispod natpis »MINISTARSTVO UNUTARNJIH POSLOVA«; u donjem vanjskom dijelu nalazi se natpis »PROTUEKSPLOZIJSKA SLUŽBA«; oznaka se izvodi u boji i u crno-sivo-bijelim nijansama.

(2) Posebna oznaka krvne grupe policijskog službenika Protueksplozijske službe je pravokutnog oblika sa čičak trakom dimenzija 4 x 3 cm izrađena na tamno sivoj podlozi s podebljanim crnim vanjskim obrubom, na kojoj su natpisi krvne grupe izvezeni strojno s bijelim koncem, i to: »A+ POSITIVE«, »A – NEGATIVE«, »O+ POSITIVE«, »O – NEGATIVE«, »B+ POSITIVE«, »B – NEGATIVE«, »AB+ POSITIVE«, »AB – NEGATIVE«.

Članak 56.

Posebna oznaka policijskih službenika granične policije je u obliku štita; strojno vezena; izrađena koncem na svijetloplavoj podlozi; gornja osnovica štita je dužine 9 cm, a stranice su dužine 10,5 cm; oznaku omeđuje žuti obrub širine 3 mm; na gornjem dijelu u polukrugu izvezen je natpis »GRANIČNA POLICIJA«, a ispod toga natpisa je natpis na engleskom jeziku »BORDER POLICE« izvezen bijelim koncem; u sredini znaka na plavom polju nalazi se hrvatski grb okružen hrvatskim pleterom, a ispod toga u sredini bijele boje izvezene trake je natpis »MUP RH«, izvezen crnim koncem.

Članak 57.

Posebna oznaka policijskih službenika Mobilne jedinice prometne policije je u obliku štita; strojno vezena; izrađena zlatnim koncem na crnoj podlozi; vodoravna osnovica štita je širine 7,5 cm, a okomita 7,5 cm; oznaku omeđuje zlatni obrub širine 1 mm; na gornjem dijelu u polukrugu izvezen je natpis »MJPP«; u sredini znaka nalazi se mač s oštricom okrenutom prema dolje, s lijeve i desne strane oštrice mača nalaze se simboli trokuta s ovalnim donjim katetama ispod kojih se nalaze krugovi.

Članak 58.

Prikaz izgleda osnovnih policijskih oznaka iz članaka 43. i 44. ove Uredbe te posebnih oznaka policije iz članaka 45. do 57. ove Uredbe tiskan je uz ovu Uredbu i njezin je sastavni dio (Prilog 2).

9. PRIJELAZNE I ZAVRŠNE ODREDBE

Članak 59.

Svi dijelovi policijske odore koji su bili u uporabi prije stupanja na snagu ove Uredbe, koristit će se do isteka roka uporabe prema Popisu dijelova policijske odore s količinama za zaduženje i rokovima uporabe iz Uredbe o izgledu odora policijskih službenika Ministarstva unutarnjih poslova (»Narodne novine«, br. 88/11., 129/11. i 100/13.).

Članak 60.

Glavni ravnatelj policije donijet će uputu iz članka 38. ove Uredbe u roku od šest mjeseci od dana njezinog stupanja na snagu.

Članak 61.

Danom stupanja na snagu ove Uredbe prestaje važiti Uredba o izgledu odora policijskih službenika Ministarstva unutarnjih poslova (»Narodne novine«, br. 88/11., 129/11. i 100/13.).

Članak 62.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/86
 Urbroj: 50301-04/32-25-3
 Zagreb, 16. rujna 2025.

Predsjednik
 mr. sc. Andrej Plenković, v. r.

PRILOG 1.

POPIS DIJELOVA POLICIJSKE ODORE S KOLIČINAMA ZA ZADUŽENJE I ROKOVIMA UPORABE

|  |  |  |  |  |  |
| --- | --- | --- | --- | --- | --- |
| RB | Naziv dijelova  policijske odore | Niži policijski službenici | | Rukovoditelji i viši policijski službenici | |
| Količina po policijskim službenicima | Rok uporabe | Količina po  policijskim  službenicima | Rok uporabe |

OSNOVNA ODORA POLICIJSKIH SLUŽBENKA KOJI OBAVLJAJU POSLOVE JAVNOG REDA I SIGURNOSTI, GRANIČNE POLICIJE, POSEBNE POSLOVE SIGURNOSTI I POSLOVE POLICIJSKE AKADEMIJE »PRVI HRVATSKI REDARSTVENIK«

|  |  |  |  |  |  |
| --- | --- | --- | --- | --- | --- |
| 1. | Kapa sa šiltom | 1 | 2 godine | 1 | 4 godine |
| 2. | Kapa vunena | 1 | prvo zaduženje | 1 | prvo zaduženje |
| 3. | Jednodijelna zaštita za vrat | 1 | 5 godina | 1 | prvo zaduženje |
| 4. | Jakna zimska s kapuljačom vodonepropusna | 1 | 5 godina | 1 | prvo zaduženje |
| 5. | Jakna vjetronepropusna (podjakna za zimsku jaknu) | 1 | 5 godina | 1 | prvo zaduženje |
| 6. | Kišni komplet s kapuljačom (dvodijelni) | 1 | prvo zaduženje | 1 | prvo zaduženje |
| 7. | Pulover | 1 | 3 godine | 1 | 5 godina |
| 8. | Košulja dugih rukava (muška i ženska) | 3 | 2 godine | 3 | 4 godine |
| 9. | Košulja kratkih rukava (muška i ženska) | 5 | 2 godine | 3 | 3 godine |
| 10. | Majica kratkih rukava | 5 | 2 godine | 5 | 3 godine |
| 11. | Rukavice zimske | 1 | 5 godina | 1 | prvo zaduženje |
| 12. | Hlače zimske (muške i ženske) | 2 | 2 godine | 2 | 4 godine |
| 13. | Hlače ljetne (muške i ženske) | 2 | 2 godine | 2 | 4 godine |
| 14. | Donje rublje zimsko (muško i žensko) | 2 | 2 godine | 2 | prvo zaduženje |
| 15. | Čarape zimske | 3 | 1 godina | 3 | 5 godina |
| 16. | Čarape za cipele visoke ljetne | 5 | 1 godina | 5 | 2 godine |
| 17. | Čarape ljetne | 5 | 1 godinu | 5 | 2 godine |
| 18. | Cipele visoke zimske | 1 | 3 godine | 1 | prvo zaduženje |
| 19. | Cipele visoke ljetne | 1 | 2 godine | 1 | prvo zaduženje |
| 20. | Cipele niske (muške i ženske) | 1 | 1 godina | 1 | 2 godine |
| 21. | Komplet za nošenje oružja i opreme | 1 | 8 godina | 1 | prvo zaduženje |

OSNOVNA ODORA POLICIJSKIH SLUŽBENIKA ANTITERORISTIČKE JEDINICE LUČKO

|  |  |  |  |  |  |
| --- | --- | --- | --- | --- | --- |
| 1. | Beretka | 1 | 3 godine | 1 | 3 godine |
| 2. | Kapa zimska | 1 | 5 godina | 1 | prvo zaduženje |
| 3. | Jakna za kišu | 1 | 5 godina | 1 | 5 godina |
| 4. | Jakna zimska za ekstremne uvjete | 1 | prvo zaduženje | 1 | prvo zaduženje |
| 5. | Jakna taktička | 1 | 5 godina | 1 | 5 godina |
| 6. | Pelerina | 1 | prvo zaduženje | 1 | prvo zaduženje |
| 7. | Košulja taktička dugih rukava | 2 | 2 godine | 2 | 2 godine |
| 8. | Majica taktička dugih rukava | 3 | 2 godine | 3 | 2 godine |
| 9. | Majica kratkih rukava | 6 | 1 godina | 6 | 1 godina |
| 10. | Rukavice zimske | 1 | 5 godina | 1 | 5 godina |
| 11. | Hlače terenske | 2 | 2 godine | 2 | 2 godine |
| 12. | Hlače taktičke | 2 | 2 godine | 2 | 2 godine |
| 13. | Hlače zimske za ekstremne uvjete | 1 | prvo zaduženje | 1 | prvo zaduženje |
| 14. | Donje rublje | 2 | 2 godine | 2 | 2 godine |
| 15. | Čarape | 10 | 1 godina | 10 | 1 godina |
| 16. | Gležnjače taktičke | 1 | 2 godine | 1 | 2 godine |
| 17. | Gležnjače taktičke za ekstremne terenske i vremenske uvjete | 1 | 3 godine | 1 | 3 godine |
| 18. | Komplet za nošenje kratkog oružja i opreme | 1 | 6 godina | 1 | 6 godina |

OSNOVNA ODORA POLICIJSKIH SLUŽBENIKA SPECIJALNE I INTERVENTNE POLICIJE

|  |  |  |  |  |  |
| --- | --- | --- | --- | --- | --- |
| 1. | Beretka | 1 | 3 godine | 1 | 3 godine |
| 2. | Kapa vunena | 1 | 5 godina |  |  |
| 3. | Jakna zimska s kapuljačom | 1 | 5 godina | 1 | 5 godina |
| 4. | Jakna zimska za ekstremne uvjete | 1 | 5 godina | 1 | 5 godina |
| 5. | Jakna vjetronepropusna | 1 | 5 godina | 1 | 5godina |
| 6. | Kišni komplet s kapuljačom (dvodijelni) | 1 | prvo zaduženje | 1 | prvo zaduženje |
| 7. | Pulover | 1 | 3 godine | 1 | 3 godine |
| 8. | Košulja dugih rukava ljetna | 2 | 2 godine | 2 | 2 godine |
| 9. | Košulja dugih rukava zimska | 3 | 2 godine | 3 | 2 godine |
| 10. | Majica dugih rukava poludolčevita | 2 | 1 godina | 2 | 1 godina |
| 11. | Majica taktička dugih rukava | 3 | 2 godine | 3 | 2 godine |
| 12. | Majica kratkih rukava | 6 | 1 godina | 6 | 1 godina |
| 13. | Rukavice zimske | 1 | 5 godina | 1 | 5 godina |
| 14. | Hlače ljetne (muške i ženske) | 3 | 2 godine | 3 | 2 godine |
| 15. | Hlače zimske (muške i ženske) | 3 | 2 godine | 3 | 2 godine |
| 16. | Donje rublje zimsko | 2 | 2 godine | 2 | 2 godine |
| 17. | Čarape | 10 | 1 godina | 10 | 1 godina |
| 18. | Cipele visoke zimske | 1 | 3 godine | 1 | 3 godine |
| 19. | Cipele visoke ljetne | 1 | 2 godine | 1 | 2 godine |
| 20. | Komplet za nošenje oružja i opreme | 1 | 8 godina | 1 | 8 godina |

DODATNA POLICIJSKA ODORA POLICISKIH SLUŽBENIKA KOJI OBAVLJAJU POSLOVE JAVNOG REDA I SIGURNOSTI, GRANIČNE POLICIJE I POSEBNIH POSLOVA SIGURNOSTI

|  |  |  |  |  |  |
| --- | --- | --- | --- | --- | --- |
| 1. | Taktički prsluk za vanjsko nošenje | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE ZASEBNIH POLICIJSKIH POSTROJBI

|  |  |  |  |  |  |
| --- | --- | --- | --- | --- | --- |
| 1. | Beretka | 1 | prvo zaduženje | 1 | prvo zaduženje |
| 2. | Prsluk reflektirajući s brojčanom oznakom | 1 | prvo zaduženje | 1 | prvo zaduženje |
| 3. | Kombinezon | 1 | 5 godina | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE BICIKLISTIČKIH OPHODNJI

|  |  |  |  |  |  |
| --- | --- | --- | --- | --- | --- |
| 1. | Kaciga zaštitna biciklistička | 1 | prvo zaduženje |  |  |
| 2. | Prsluk reflektirajući | 1 | 5 godina |  |  |
| 3. | Majica kratkih rukava s ovratnikom (polo majica) | 4 | 1 godina |  |  |
| 4. | Hlače kratke | 2 | prvo zaduženje |  |  |
| 5. | Štitnici za koljena i laktove | 1 | prvo zaduženje |  |  |
| 6. | Čarape taktičke | 5 | prvo zaduženje |  |  |
| 7. | Cipele biciklističke | 1 | prvo zaduženje |  |  |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE ANTITERORISTIČKE JEDINICE LUČKO, SPECIJALNE I INTERVENTNE POLICIJE

|  |  |  |  |  |  |
| --- | --- | --- | --- | --- | --- |
| 1. | Kapa sa šiltom | 1 | 4 godine | 1 | 4 godine |
| 2. | Kapa vjetronepropusna | 1 | 3 godine | 1 | prvo zaduženje |
| 3. | Šešir taktički | 1 | 5 godina | 1 | prvo zaduženje |
| 4. | Potkapa sa prorezima za oči (negoriva) | 1 | 3 godine | 1 | 3 godine |
| 5. | Jednodijelna zaštita za vrat | 1 | 3 godine | 1 | 3 godine |
| 6. | Majica taktička dugih rukava (negoriva) | 2 | 5 godina | 2 | prvo zaduženje |
| 7. | Majica kratkih rukava s ovratnikom (polo majica) | 4 | 1 godina | 4 | 1 godina |
| 8. | Prsluk reflektirajući | 1 | prvo zaduženje |  |  |
| 9. | Rukavice taktičke | 1 | 1 godina | 1 | prvo zaduženje |
| 10. | Hlače taktičke (negorive) | 1 | 5 godina | 1 | prvo zaduženje |
| 11. | Nadhlače vodonepropusne | 1 | Prvo zaduženje | 1 | Prvo zaduženje |
| 12. | Hlače kratke | 2 | 1 godina | 2 | 1 godina |
| 13. | Kombinezon | 1 | 5 godina | 1 | Prvo zaduženje |
| 14. | Kombinezon (negorivi) | 1 | 5 godina |  |  |
| 15. | Navlake za zimske uvjete | 1 | prvo zaduženje | 1 | prvo zaduženje |
| 16. | Skijaška kaciga | 1 | prvo zaduženje |  |  |
| 17. | Skijaške naočale | 1 | prvo zaduženje |  |  |
| 18. | Skijaška jakna | 1 | prvo zaduženje |  |  |
| 19. | Skijaška podjakna | 1 | prvo zaduženje |  |  |
| 20. | Skijaške rukavice | 1 | prvo zaduženje |  |  |
| 21. | Skijaške hlače | 1 | prvo zaduženje |  |  |
| 22. | Letačka kapa sa šiltom | 1 | 2 godine | 1 | 2 godine |
| 23. | Letačke naočale | 1 | prvo zaduženje | 1 | prvo zaduženje |
| 24. | Letačka jakna zimska | 1 | 5 godina | 1 | 5 godina |
| 25. | Letačka jakna kožna | 1 | prvo zaduženje | 1 | prvo zaduženje |
| 26. | Letački kombinezon | 2 | 2 godine | 2 | 2 godine |
| 27. | Letačke rukavice | 3 | 2 godine | 3 | 2 godine |
| 28. | Letačko donje rublje (negorivo) | 1 | 1 godina | 1 | 1 godina |
| 29. | Letačke čizme | 1 | 3 godine | 1 | 3 godine |
| 30. | Čizme gumene | 1 | prvo zaduženje | 1 | prvo zaduženje |
| 31. | Cipele brodarice | 1 | 1 godina | 1 | 1 godina |
| 32. | Komplet za prikriveno nošenje oružja i opreme | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE PROMETNE POLICIJE

|  |  |  |  |  |  |
| --- | --- | --- | --- | --- | --- |
| 1. | Kombinezon | 1 | 5 godina | 1 | prvo zaduženje |
| 2. | Prsluk reflektirajući | 1 | prvo zaduženje | 1 | prvo zaduženje |
| 3. | Narukavlje reflektirajuće | 2 | 2 godine | 2 | 5 godina |
| 4. | Rukavice bijele | 2 | 2 godine | 2 | 5 godina |
| 5. | Čizme gumene | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE PROMETNE POLICIJE NA MOTOCIKLU

|  |  |  |  |  |  |
| --- | --- | --- | --- | --- | --- |
| 1. | Kaciga motoristička | 1 | 3 godine |  |  |
| 2. | Potkapa zimska | 1 | 2 godine |  |  |
| 3. | Odijelo motorističko (dvodijelno) | 1 | 6 godina |  |  |
| 4. | Majica motoristička kratkih rukava | 1 | 2 godine |  |  |
| 5. | Zaštitni pojas za lumbalni dio kralježnice | 1 | prvo zaduženje |  |  |
| 6. | Rukavice motorističke (ljetne) | 1 | 3 godine |  |  |
| 7. | Rukavice motorističke (zimske) | 1 | 5 godina |  |  |
| 8. | Čizme motorističke | 1 | 3 godine |  |  |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE MOBILNE JEDINICE PROMETNE POLICIJE

|  |  |  |  |  |  |
| --- | --- | --- | --- | --- | --- |
| 1. | Jakna taktička za zimu | 1 | 5 godina | 1 | 5 godina |
| 2. | Jakna taktička za proljeće i jesen | 1 | 5 godina | 1 | 5 godina |
| 3. | Majica taktička dugih rukava | 3 | 2 godine | 3 | 2 godine |
| 4. | Majica taktička kratkih rukava | 3 | 2 godine | 3 | 2 godine |
| 5. | Prsluk taktički | 1 | prvo zaduženje | 1 | prvo zaduženje |
| 6. | Rukavice taktičke | 1 | 3 godine | 1 | 3 godine |
| 7. | Hlače taktičke | 2 | 3 godine | 2 | 3 godine |
| 8. | Cipele taktičke cjelogodišnje | 1 | 2 godine | 1 | 2 godine |
| 9. | Torbica s kompletom džepova | 1 | prvo zaduženje | 1 | prvo zaduženje |
| 10. | Komplet za prikriveno nošenje oružja i opreme | 1 | 8 godina | 1 | 8 godina |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE GRANIČNE POLICIJE

|  |  |  |  |  |  |
| --- | --- | --- | --- | --- | --- |
| 1. | Kaciga zaštitna radna | 1 | prvo zaduženje | 1 | prvo zaduženje |
| 2. | Kombinezon | 1 | 3 godine | 1 | 3 godine |
| 3. | Rukavice taktičke | 1 | 1 godina | 1 | 1 godina |
| 4. | Rukavice radne | 1 | prvo zaduženje | 1 | prvo zaduženje |
| 5. | Prsluk reflektirajući | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE MOBILNIH JEDINICA GRANIČNE POLICIJE

|  |  |  |  |  |  |
| --- | --- | --- | --- | --- | --- |
| 1. | Jakna taktička za zimu | 1 | 5 godina | 1 | 5 godina |
| 2. | Jakna taktička za proljeće i jesen | 1 | 5 godina | 1 | 5 godina |
| 3. | Majica taktička dugih rukava | 3 | 2 godine | 3 | 2 godine |
| 4. | Majica taktička kratkih rukava | 3 | 2 godine | 3 | 2 godine |
| 5. | Prsluk taktički (molle sustav) | 1 | prvo zaduženje | 1 | prvo zaduženje |
| 6. | Prsluk reflektirajući | 1 | prvo zaduženje | 1 | prvo zaduženje |
| 7. | Rukavice taktičke | 1 | 3 godine | 1 | 3 godine |
| 8. | Hlače taktičke | 2 | 3 godine | 2 | 3 godine |
| 9. | Gamaše za noge (nazuvci) | 1 | prvo zaduženje | 1 | prvo zaduženje |
| 10. | Cipele taktičke cjelogodišnje | 1 | 2 godine | 1 | 2 godine |
| 11. | Torbica s kompletom džepova | 1 | prvo zaduženje | 1 | prvo zaduženje |
| 12. | Komplet za prikriveno nošenje oružja i opreme | 1 | 8 godina | 1 | 8 godina |

DODATNA POLICIJSKA ODORA POLICIJSKIH SLUŽBENIKA ČLANOVA POSADA POLICIJSKIH PLOVILA

|  |  |  |  |  |  |
| --- | --- | --- | --- | --- | --- |
| 1. | Majica kratkih rukava s ovratnikom (polo majica) | 4 | 1 godina | 4 | 1 godina |
| 2. | Kombinezon | 1 | 3 godine | 1 | 3 godine |
| 3. | Kišno odijelo zaštitno | 1 | 5 godina | 1 | 5 godina |
| 4. | Hlače kratke | 2 | 1 godina | 2 | 1 godina |
| 5. | Cipele brodarice | 1 | 1 godina | 1 | 1 godina |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU ZADAĆE PREKRCAJA NA PLOVILIMA (TIM ZA PREKRCAJ)

|  |  |  |  |  |  |
| --- | --- | --- | --- | --- | --- |
| 1. | Kaciga zaštitna | 1 | prvo zaduženje |  |  |
| 2. | Prsluk taktički (molle sustav) | 1 | prvo zaduženje |  |  |
| 3. | Rukavice taktičke | 1 | 1 godina |  |  |
| 4. | Cipele gležnjače s patentom za brzo skidanje | 1 | 3 godine |  |  |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE PROTUEKSPLOZIJSKE ZAŠTITE

|  |  |  |  |  |  |
| --- | --- | --- | --- | --- | --- |
| 1. | Kombinezon | 1 | 3 godine | 1 | prvo zaduženje |
| 2. | Rukavice radne | 1 | 1 godinu | 1 | prvo zaduženje |
| 3. | Čizme gumene | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA PROTUEKSPLOZIJSKE SLUŽBE

|  |  |  |  |  |  |
| --- | --- | --- | --- | --- | --- |
| 1. | Šešir taktički | 1 | 5 godina | 1 | 5 godina |
| 2. | Kombinezon | 1 | 3 godine | 1 | 3 godine |
| 3. | Rukavice taktičke | 1 | 3 godine | 1 | 3 godine |
| 4. | Gležnjače taktičke za ekstremne terenske i vremenske uvjete | 1 | 3 godine | 1 | 3 godine |
| 5. | Čizme gumene | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE VODIČA SLUŽBENIH PASA I CENTRA ZA OBUKU VODIČA I DRESURU SLUŽBENIH PASA

|  |  |  |  |  |  |
| --- | --- | --- | --- | --- | --- |
| 1. | Šešir taktički | 1 | prvo zaduženje | 1 | prvo zaduženje |
| 2. | Jakna taktička za zimu | 1 | 5 godina | 1 | 5 godina |
| 3. | Jakna taktička za proljeće i jesen | 1 | 5 godina | 1 | 5 godina |
| 4. | Kombinezon | 1 | 3 godine | 1 | 3 godine |
| 5. | Prsluk taktički (molle sustav) | 1 | 8 godina | 1 | 8 godina |
| 6. | Rukavice taktičke | 1 | 3 godine | 1 | 3 godine |
| 7. | Nadhlače vodonepropusne | 1 | 5 godina | 1 | 5 godina |
| 8. | Gamaše za noge (nazuvci) | 1 | 5 godina | 1 | 5 godina |
| 9. | Cipele taktičke cjelogodišnje | 1 | 2 godine | 1 | 2 godine |
| 10. | Čizme gumene | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE UPRAVE ZA POSEBNE POSLOVE SIGURNOSTI

|  |  |  |  |  |  |
| --- | --- | --- | --- | --- | --- |
| 1. | Jakna taktička | 1 | prvo zaduženje | 1 | prvo zaduženje |
| 2. | Košulja taktička dugih rukava | 2 | 2 godine | 2 | 2 godine |
| 3. | Hlače taktičke | 2 | prvo zaduženje | 2 | prvo zaduženje |
| 4. | Komplet za prikriveno nošenje oružja i opreme | 1 | 8 godina | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE KRIMINALISTIČKE POLICIJE I CENTRA ZA FORENZIČNA ISPITIVANJA, ISTRAŽIVANJA I VJEŠTAČENJA »IVAN VUČETIĆ«

|  |  |  |  |  |  |
| --- | --- | --- | --- | --- | --- |
| 1. | Kapa sa šiltom – kriminalistička policija | 1 | 3 godine | 1 | prvo zaduženje |
| 2. | Kapa sa šiltom | 1 | 3 godine | 1 | prvo zaduženje |
| 3. | Jakna šuškava | 1 | prvo zaduženje | 1 | prvo zaduženje |
| 4. | Traka za nadlakticu – reflektirajuća elastična | 1 | prvo zaduženje | 1 | prvo zaduženje |
| 5. | Taktički prsluk – reflektirajući | 1 | prvo zaduženje | 1 | prvo zaduženje |
| 6. | Kišni komplet s kapuljačom (dvodijelni) | 1 | prvo zaduženje | 1 | prvo zaduženje |
| 7. | Kombinezon | 1 | 3 godine | 1 | prvo zaduženje |
| 8. | Prsluk – KRIMINALISTIČKA POLICIJA | 1 | 3 godine | 1 | prvo zaduženje |
| 9. | Prsluk – CFIIV »IVAN VUČETIĆ« | 1 | 3 godine | 1 | prvo zaduženje |
| 10. | Čizme gumene | 1 | prvo zaduženje | 1 | prvo zaduženje |
| 11. | Cipele visoke ljetne | 1 | 3 godine | 1 | prvo zaduženje |
| 12. | Komplet za prikriveno nošenje oružja i pričuvnog spremnika | 1 | prvo zaduženje | 1 | prvo zaduženje |

DODATNA POLICIJSKA ODORA POLICIJSKIH SLUŽBENIKA KOJI OBAVLJAJU POSLOVE SPRJEČAVANJA NEREDA NA SPORTSKIM NATJECANJIMA

|  |  |  |  |  |  |
| --- | --- | --- | --- | --- | --- |
| 1. | Jakna taktička za zimu | 1 | 5 godina |  |  |
| 2. | Jakna taktička za proljeće i jesen | 1 | 5 godina |  |  |
| 3. | Majica taktička dugih rukava | 3 | 2 godine |  |  |
| 4. | Majica taktička kratkih rukava | 3 | 2 godine |  |  |
| 5. | Prsluk taktički | 1 | prvo zaduženje |  |  |
| 6. | Rukavice taktičke | 1 | 3 godine |  |  |
| 7. | Hlače taktičke | 2 | 3 godine |  |  |
| 8. | Cipele taktičke cjelogodišnje | 1 | 2 godine |  |  |
| 9. | Torbica s kompletom džepova | 1 | prvo zaduženje |  |  |
| 10. | Komplet za prikriveno nošenje oružja i opreme | 1 | 8 godina |  |  |

SVEČANA POLICIJSKA ODORA

|  |  |  |  |  |  |
| --- | --- | --- | --- | --- | --- |
| 1. | Kapa muška svečana | 1 | prvo zaduženje | 1 | prvo zaduženje |
| 2. | Navlaka za kapu | 1 | prvo zaduženje | 1 | prvo zaduženje |
| 3. | Šešir ženski | 1 | prvo zaduženje | 1 | prvo zaduženje |
| 4. | Beretka | 1 | prvo zaduženje | 1 | prvo zaduženje |
| 5. | Kaput (muški i ženski) | 1 | prvo zaduženje | 1 | prvo zaduženje |
| 6. | Sako (muški i ženski) | 1 | prvo zaduženje | 1 | prvo zaduženje |
| 7. | Kišna kabanica | 1 | prvo zaduženje | 1 | prvo zaduženje |
| 8. | Funkcionalne oznake ili oznake zvanja | 1 komplet | prvo zaduženje | 1 komplet | prvo zaduženje |
| 9. | Nosač i male oznake odlikovanja (zamjenice) | 1 | prvo zaduženje | 1 | prvo zaduženje |
| 10. | Košulja svečana bijela dugih rukava (muška i ženska) | 1 | prvo zaduženje | 1 | prvo zaduženje |
| 11. | Košulja svečana bijela kratkih rukava (muška i ženska) | 1 | prvo zaduženje | 1 | prvo zaduženje |
| 12. | Kravata svečana | 1 | prvo zaduženje | 1 | prvo zaduženje |
| 13. | Igla za kravatu | 1 | prvo zaduženje | 1 | prvo zaduženje |
| 14. | Marama/rubac svečani | 1 | prvo zaduženje | 1 | prvo zaduženje |
| 15. | Rukavice bijele | 1 | prvo zaduženje | 1 | prvo zaduženje |
| 16. | Remen (muški i ženski) | 1 | prvo zaduženje | 1 | prvo zaduženje |
| 17. | Torbica svečana (ženska) | 1 | prvo zaduženje | 1 | prvo zaduženje |
| 18. | Hlače (muške i ženske) | 1 | prvo zaduženje | 1 | prvo zaduženje |
| 19. | Suknja | 1 | prvo zaduženje | 1 | prvo zaduženje |
| 20. | Čarape (muške i ženske) | 1 | prvo zaduženje | 1 | prvo zaduženje |
| 21. | Čizme ženske | 1 | prvo zaduženje | 1 | prvo zaduženje |
| 22. | Cipele muške visoke zimske | 1 | prvo zaduženje | 1 | prvo zaduženje |
| 23. | Cipele svečane (muške i ženske) | 1 | prvo zaduženje | 1 | prvo zaduženje |

DIJELOVI SVEČANE POLICIJSKE ODORE POLICIJSKIH SLUŽBENIKA UPRAVE ZA POSEBNE POSLOVE SIGURNOSTI KOJI U SKLOPU PROTOKOLARNIH AKTIVNOSTI OBAVLJAJU POSLOVE MOTORIZIRANE PRATNJE DRŽAVNIH DUŽNOSNIKA NA MOTOCIKLU

|  |  |  |  |  |  |
| --- | --- | --- | --- | --- | --- |
| 1. | Kaciga motoristička svečana | 1 | prvo zaduženje | 1 | prvo zaduženje |
| 2. | Beretka | 1 | 2 godine | 1 | 2 godine |
| 3. | Majica dugih rukava | 3 | 1 godina | 3 | 1 godina |
| 4. | Majica kratkih rukava | 3 | 1 godina | 3 | 1 godina |
| 5. | Jakna motoristička svečana zimska | 1 | 5 godina | 1 | 5 godina |
| 6. | Jakna motoristička svečana ljetna | 1 | 5 godina | 1 | 5 godina |
| 7. | Rukavice motorističke svečane | 2 | 5 godina | 2 | 5 godina |
| 8. | Remen motoristički svečani | 1 | prvo zaduženje | 1 | prvo zaduženje |
| 9. | Hlače motorističke svečane zimske | 1 | 5 godina | 1 | 5 godina |
| 10. | Hlače motorističke svečane ljetne | 1 | 5 godina | 1 | 5 godina |
| 11. | Hlače motorističke svečane vodonepropusne | 1 | 5 godina | 1 | 5 godina |
| 12. | Čizme motorističke svečane | 1 | 5 godina | 1 | 5 godina |

DODATNI DIJELOVI SVEČANE POLICIJSKE ODORE POLICIJSKIH SLUŽBENIKA KOJI OBAVLJAJU POSLOVE U SVEČANOM POSTROJU

|  |  |  |  |  |  |
| --- | --- | --- | --- | --- | --- |
| 1. | Sako muški za svečani postroj | 1 | prvo zaduženje | 1 | prvo zaduženje |
| 2. | Tropletna vrpca | 1 | prvo zaduženje | 1 | prvo zaduženje |
| 3. | Rukavice bijele | 1 | prvo zaduženje | 1 | prvo zaduženje |
| 4. | Remen svečani | 1 | prvo zaduženje | 1 | prvo zaduženje |
| 5. | Čizme visoke | 1 | prvo zaduženje | 1 | prvo zaduženje |

PRILOG 2.

OSNOVNE POLICIJSKE OZNAKE

Osnovna oznaka pripadnosti policiji »POLICIJA MUP RH«

![](/files/_web/sluzbeni-dio/2025/133403/images/5149.jpg)

Osnovna okrugla oznaka pripadnosti policiji »POLICIJA MUP RH«

![](/files/_web/sluzbeni-dio/2025/133403/images/5141.jpg)

Svečana osnovna okrugla oznaka pripadnosti policiji
 »POLICIJA MUP RH«

![](/files/_web/sluzbeni-dio/2025/133403/images/5133.jpg)

Oznaka Zapovjedništva za intervencije

![](/files/_web/sluzbeni-dio/2025/133403/images/5127.jpg)

Oznaka Antiterorističke jedinice Lučko

![](/files/_web/sluzbeni-dio/2025/133403/images/5122.jpg)

Oznaka specijalne policije »MAČ I MUNJA«

![](/files/_web/sluzbeni-dio/2025/133403/images/5115.jpg)

Svečana oznaka specijalne policije »MAČ I MUNJA«

![](/files/_web/sluzbeni-dio/2025/133403/images/5110.jpg)

Oznaka »INTERVENTNA POLICIJA«

![](/files/_web/sluzbeni-dio/2025/133403/images/5103.jpg)

Svečana oznaka »INTERVENTNA POLICIJA«

![](/files/_web/sluzbeni-dio/2025/133403/images/5095.jpg)

POSEBNE POLICIJSKE OZNAKE

Oznaka zastave Republike Hrvatske

![](/files/_web/sluzbeni-dio/2025/133403/images/5090.jpg)

Grb na beretki Antiterorističke jedinice Lučko

![](/files/_web/sluzbeni-dio/2025/133403/images/5085.jpg)

Grb na beretki specijalne policije

![](/files/_web/sluzbeni-dio/2025/133403/images/5076.jpg)

Grb na beretki interventne policije

![](/files/_web/sluzbeni-dio/2025/133403/images/5070.jpg)

Oznaka povijesnog naziva jedinice iz Domovinskog rata

![](/files/_web/sluzbeni-dio/2025/133403/images/5065.jpg)

Posebna oznaka Uprave za posebne poslove sigurnosti

![](/files/_web/sluzbeni-dio/2025/133403/images/5058.jpg)

Posebna oznaka kriminalističke policije

![](/files/_web/sluzbeni-dio/2025/133403/images/5053.jpg)

Posebna oznaka Centra za forenzična ispitivanja, istraživanja i vještačenja »Ivan Vučetić«

![](/files/_web/sluzbeni-dio/2025/133403/images/5047.jpg)

Posebna oznaka Policijske akademije »Prvi hrvatski redarstvenik«

![](/files/_web/sluzbeni-dio/2025/133403/images/5039.jpg)

Posebna oznaka Protueksplozijske službe

![](/files/_web/sluzbeni-dio/2025/133403/images/5034.jpg)

Posebna oznaka granične policije

![](/files/_web/sluzbeni-dio/2025/133403/images/5028.jpg)

Posebna oznaka Mobilne jedinice prometne policije

![](/files/_web/sluzbeni-dio/2025/133403/images/5020.jpg)

Posebna oznaka krvne grupe

![](/files/_web/sluzbeni-dio/2025/133403/images/5012.jpg)